Εγχειρίδιο του FreeBSD
Προηγ |  | Επόμενο

# Λεξικό του FreeBSD

Αυτό το λεξικό περιέχει όρους και ακρωνύμια που χρησιμοποιούνται από την κοινότητα κι από τα κείμενα της τεκμηρίωσης του FreeBSD.

# A

ACL

  Δείτε: Access Control List

ACPI

  Δείτε: Advanced Configuration and Power Interface

AMD

  Δείτε: Automatic Mount Daemon

AML

  Δείτε: ACPI Machine Language

API

  Δείτε: Application Programming Interface

APIC

  Δείτε: Advanced Programmable Interrupt Controller

APM

  Δείτε: Advanced Power Management

APOP

  Δείτε: Authenticated Post Office Protocol

ASL

  Δείτε: ACPI Source Language

ATA

  Δείτε: Advanced Technology Attachment

ATM

  Δείτε: Asynchronous Transfer Mode

ACPI Machine Language
(AML)

  Ψευδοκώδικας, που εκτελείται από ένα virtual machine σε κάθε λειτουργικό σύστημα συμβατό με το πρότυπο ACPI, παρέχοντας ένα τρόπο επικοινωνίας του υλικού με το τεκμηριωμένο interface το οποίο χρησιμοποιεί το ίδιο το λειτουργικό σύστημα.

ACPI Source Language
(ASL)

  Η γλώσσα προγραμματισμού με την οποία γράφεται η AML.

Access Control List
(ACL)

  Μια λίστα από άδειες και δικαιώματα προσπέλασης, η οποία έχει συνδεθεί με ένα αντικείμενο, όπως π.χ. ένα αρχείο ή μια δικτυακή συσκευή.

Advanced Configuration and Power Interface
(ACPI)

  Ένα πρότυπο το οποίο καθορίζει τον τρόπο επικοινωνίας του υλικού με το λειτουργικό σύστημα. Ο σκοπός ύπαρξης του ACPI είναι να μπορεί το ΛΣ να επικοινωνήσει με το υλικό ενός υπολογιστή και να εκμεταλλευτεί όσο το δυνατόν καλύτερα αυτό το υλικό, ακόμη κι αν δεν ξέρει τα πάντα για αυτό. Το ACPI αποτελεί μετεξέλιξη των APM, PNPBIOS και αντίστοιχων τεχνολογιών, τις οποίες και αντικαθιστά. Το ACPI παρέχει τη δυνατότητα να ελέγξουμε την κατανάλωση ισχύος, την αναστολή λειτουργίας του συστήματος, την ενεργοποίηση και απενεργοποίηση συσκευών, κλπ.

Application Programming Interface
(API)

  Ένα σύνολο από διεργασίες, πρωτόκολλα και εργαλεία που καθορίζουν τον αναγνωρισμένο τρόπο επικοινωνίας μεταξύ δύο ή περισσότερων τμημάτων λογισμικού. Σε αυτά περιλαμβάνονται πληροφορίες για το πως, πότε, και γιατί τα τμήματα αυτά λογισμικού θα συνεργάζονται, και τι είδους δεδομένα μπορούν να ανταλλάξουν, να μοιραστούν ή να επεξεργαστούν.

Advanced Power Management
(APM)

  Ένα API το οποίο παρέχει στο λειτουργικό σύστημα τη δυνατότητα να συνεργαστεί με το BIOS επιτυγχάνοντας καλύτερη διαχείριση της ισχύος του συστήματος. Το APM έχει αντικατασταθεί από το πρότυπο ACPI, το οποίο είναι πιο ολοκληρωμένο και πιο ευέλικτο από το APM.

Advanced Programmable Interrupt Controller
(APIC)
Advanced Technology Attachment
(ATA)
Asynchronous Transfer Mode
(ATM)
Authenticated Post Office Protocol
(APOP)
Automatic Mount Daemon
(AMD)

  Μια υπηρεσία συστήματος η οποία υλοποιεί την αυτόματη προσάρτηση συστημάτων αρχείων όταν γίνεται προσπάθεια προσπέλασης ενός αρχείου ή καταλόγου που περιέχεται σε αυτά.

# B

BAR

  Δείτε: Base Address Register

BIND

  Δείτε: Berkeley Internet Name Domain

BIOS

  Δείτε: Basic Input/Output System

BSD

  Δείτε: Berkeley Software Distribution

Base Address Register
(BAR)

  Οι καταχωρητές που καθορίζουν την αρχική διεύθυνση μνήμης στην οποία απαντά μια συσκευή PCI.

Basic Input/Output System
(BIOS)

  Ο ακριβής ορισμός του BIOS εξαρτάται λίγο και από τα συμφραζόμενα. Κάποιοι αναφέρονται σε αυτό ως το ROM chip που υλοποιεί βασικές λειτουργίες επικοινωνίας μεταξύ υλικού και λογισμικού. Άλλοι αναφέρονται σε αυτό ως ένα βασικό σετ από ρουτίνες για την εκκίνηση του συστήματος. Άλλες φορές ο όρος BIOS αναφέρεται στην οθόνη και το μενού με το οποίο ρυθμίζεται η διαδικασία εκκίνησης του συστήματος. Ο όρος BIOS αναφέρεται συνήθως για συστήματα PC, αλλά η λειτουργικότητα που υλοποιεί υπάρχει με παρόμοιο τρόπο και σε σχεδόν όλα τα άλλα συστήματα.

Berkeley Internet Name Domain
(BIND)

  Μια υλοποίηση του πρωτοκόλλου DNS.

Berkeley Software Distribution
(BSD)

  Αυτό είναι το όνομα που έδωσε το Computer Systems Research Group (CSRG) στο Πανεπιστήμιο της Καλιφόρνια στο Berkeley στις βελτιώσεις και μεταβολές που έκανε στο UNIX® 32V της A&T. Το FreeBSD είναι ένας απόγονος της δουλειάς του CSRG.

Bikeshed Building

  Ένα φαινόμενο κατά τη διάρκεια του οποίου πολύς κόσμος λέει τη γνώμη του για ένα αδιάφορο ή ασήμαντο θέμα, ενώ την ίδια στιγμή ένα πολύπλοκο (αρχικό) θέμα μένει εκτός ενδιαφέροντος. Δείτε και τη λίστα FAQ του FreeBSD για την καταγωγή του όρου.

# C

CD

  Δείτε: Carrier Detect

CHAP

  Δείτε: Challenge Handshake Authentication Protocol

CLIP

  Δείτε: Classical IP over ATM

COFF

  Δείτε: Common Object File Format

CPU

  Δείτε: Central Processing Unit

CTS

  Δείτε: Clear To Send

CVS

  Δείτε: Concurrent Versions System

Carrier Detect
(CD)

  Ένα σήμα RS232C που υποδεικνύει ότι ανιχνεύθηκε φέρον σήμα (carrier).

Central Processing Unit
(CPU)

  Η μονάδα που είναι γνωστή και ως «επεξεργαστής». Αυτή είναι ο εγκέφαλος ενός υπολογιστή, στον οποίο γίνονται όλοι οι υπολογισμοί. Υπάρχουν πολλές αρχιτεκτονικές σχεδίασης επεξεργαστών, με διάφορα σύνολα εντολών. Οι πιο γνωστές είναι οι αρχιτεκτονικές Intel-x86 και οι παράγωγές της, η Sun SPARC, η PowerPC και η Alpha.

Challenge Handshake Authentication Protocol
(CHAP)

  Μια μέθοδος πιστοποίησης αυθεντικότητας ενός χρήστη, η οποία βασίζεται σε μια μυστική πληροφορία την οποία γνωρίζει τόσο ο πελάτης όσο και ο εξυπηρετητής.

Classical IP over ATM
(CLIP)
Clear To Send
(CTS)

  Ένα σήμα RS232C που δίνει άδεια στο απομακρυσμένο σύστημα να στείλει δεδομένα.

  Δείτε Επίσης: Request To Send.

Common Object File Format
(COFF)
Concurrent Versions System
(CVS)

  Ένα σύστημα διαχείρισης εκδόσεων αρχείων (version control system). Παρέχει τη δυνατότητα να επεξεργαζόμαστε και να κρατάμε ιστορικό αλλαγών για πολλές εκδόσεις ενός συνόλου αρχείων. Το CVS παρέχει τη δυνατότητα να εξάγουμε, να συγχωνεύσουμε (merge) και να αναιρέσουμε (revert) οποιαδήποτε αλλαγή ή ομάδα αλλαγών. Επίσης μας δίνει τη δυνατότητα να κρατάμε ιστορικό κάθε αλλαγής, με πληροφορίες όπως ποιες αλλαγές έχουν γίνει, από ποιόν, πότε και γιατί.

# D

DAC

  Δείτε: Discretionary Access Control

DDB

  Δείτε: Debugger

DES

  Δείτε: Data Encryption Standard

DHCP

  Δείτε: Dynamic Host Configuration Protocol

DNS

  Δείτε: Domain Name System

DSDT

  Δείτε: Differentiated System Description Table

DSR

  Δείτε: Data Set Ready

DTR

  Δείτε: Data Terminal Ready

DVMRP

  Δείτε: Distance-Vector Multicast Routing Protocol

Discretionary Access Control
(DAC)
Data Encryption Standard
(DES)

  Μια μέθοδος κρυπτογράφησης πληροφορίας, η οποία παλιότερα αποτελούσε τη βασική μέθοδο κρυπτογράφησης των κωδικών (passwords) στο UNIX. Χρησιμοποιούνταν επίσης και από τη συνάρτηση crypt(3).

Data Set Ready
(DSR)

  Ένα σήμα RS232C το οποίο στέλνεται από το modem στον υπολογιστή ή το τερματικό, ως ένδειξη της ετοιμότητας για λήψη ή αποστολή δεδομένων.

  Δείτε Επίσης: Data Terminal Ready.

Data Terminal Ready
(DTR)

  Ένα σήμα RS232C το οποίο στέλνεται από τον υπολογιστή ή το τερματικό στο modem, ως ένδειξη της ετοιμότητας για λήψη ή αποστολή δεδομένων.

Debugger
(DDB)

  Ένα διαδραστικό (interactive) υποσύστημα του πυρήνα, το οποίο παρέχει εργαλεία για εξέταση της κατάστασης του συστήματος. Συχνά χρησιμοποιείται αφού το σύστημα έχει σταματήσει να λειτουργεί κανονικά, για να καταλάβουμε όσο περισσότερα πράγματα μπορούμε σχετικά με τις αιτίες του προβλήματος.

Differentiated System Description Table
(DSDT)

  Ένας πίνακας του ACPI που παρέχει βασικές πληροφορίες ρυθμίσεων σχετικά με το βασικό σύστημα.

Distance-Vector Multicast Routing Protocol
(DVMRP)
Domain Name System
(DNS)

  Το σύστημα που μετατρέπει το ευανάγνωστο, συμβολικό όνομα κάθε μηχανήματος (hostname), όπως π.χ. το `mail.example.net`, στην αριθμητική διεύθυνση Internet που του αντιστοιχεί και το ανάποδο.

Dynamic Host Configuration Protocol
(DHCP)

  Ένα σύστημα δυναμικής ανάθεσης διευθύνσεων IP. Κάθε υπολογιστής (host) μπορεί να ζητήσει μια διεύθυνση IP από έναν εξυπηρετητή DHCP. Η ανάθεση της διεύθυνσης λέγεται και «lease».

# E

ECOFF

  Δείτε: Extended COFF

ELF

  Δείτε: Executable and Linking Format

ESP

  Δείτε: Encapsulated Security Payload

Encapsulated Security Payload
(ESP)
Executable and Linking Format
(ELF)
Extended COFF
(ECOFF)

# F

FADT

  Δείτε: Fixed ACPI Description Table

FAT

  Δείτε: File Allocation Table

FAT16

  Δείτε: File Allocation Table (16-bit)

FTP

  Δείτε: File Transfer Protocol

File Allocation Table
(FAT)
File Allocation Table (16-bit)
(FAT16)
File Transfer Protocol
(FTP)

  Ένα μέλος της οικογένειας πρωτοκόλλων υψηλού επιπέδου, τα οποία έχουν υλοποιηθεί με βάση το TCP για τη μεταφορά αρχείων σε ένα δίκτυο TCP/IP.

Fixed ACPI Description Table
(FADT)

# G

GUI

  Δείτε: Graphical User Interface

Giant

  Το όνομα ενός μηχανισμού αμοιβαίου αποκλεισμού (ένα `sleep mutex`) που προστατεύει ένα μεγάλο μέρος των πηγών του πυρήνα. Παρόλο που ένας τέτοιος απλός μηχανισμός ήταν αρκετός σε παλιότερες εποχές (που ένα μηχάνημα μπορεί να έτρεχε το πολύ μερικές δεκάδες διεργασίες, είχε μια κάρτα δικτύου και φυσικά μόνο ένα επεξεργαστή) σήμερα πλέον αποτελεί πηγή απαράδεκτης καθυστέρησης. Η ομάδα ανάπτυξης του FreeBSD εργάζεται σκληρά για να αντικαταστήσει το Giant με πιο μοντέρνους, λεπτούς μηχανισμούς αμοιβαίου αποκλεισμού, οι οποίοι θα επιτρέπουν μεγαλύτερο βαθμό παραλληλισμού τόσο σε μηχανήματα με ένα όσο και σε σταθμούς εργασίας με πολλούς επεξεργαστές.

Graphical User Interface
(GUI)

  Ένα διαδραστικό σύστημα επικοινωνίας μεταξύ ανθρώπου και μηχανής, βασισμένο σε εικόνες (graphics).

# H

HTML

  Δείτε: HyperText Markup Language

HUP

  Δείτε: HangUp

HangUp
(HUP)
HyperText Markup Language
(HTML)

  Η γλώσσα περιγραφής κειμένου (markup language) που χρησιμοποιείται για τη δημιουργία ιστοσελίδων (web pages).

# I

I/O

  Δείτε: Input/Output

IASL

  Δείτε: Intel’s ASL compiler

IMAP

  Δείτε: Internet Message Access Protocol

IP

  Δείτε: Internet Protocol

IPFW

  Δείτε: IP Firewall

IPP

  Δείτε: Internet Printing Protocol

IPv4

  Δείτε: IP Version 4

IPv6

  Δείτε: IP Version 6

ISP

  Δείτε: Internet Service Provider

IP Firewall
(IPFW)
IP Version 4
(IPv4)

  Η έκδοση 4 του πρωτοκόλλου IP, η οποία χρησιμοποιεί 32 bits για την διευθυνσιοδότηση. Η έκδοση αυτή εξακολουθεί να είναι η πλέον χρησιμοποιούμενη, αλλά αντικαθίσταται σταδιακά με την έκδοση IPv6.

  Δείτε Επίσης: IP Version 6.

IP Version 6
(IPv6)

  Η νέα έκδοση του πρωτοκόλλου IP. Η δημιουργία του κρίθηκε αναγκαία καθώς η περιοχή διευθύνσεων του IPv4 κοντεύει να εξαντληθεί. Η έκδοση αυτή χρησιμοποιεί 128 bits για τη διευθυνσιοδότηση.

Input/Output
(I/O)
Intel’s ASL compiler
(IASL)

  Ο μεταγλωττιστής της Intel για τη μετατροπή του ASL σε AML.

Internet Message Access Protocol
(IMAP)

  Ένα πρωτόκολλο για πρόσβαση των μηνυμάτων ταχυδρομείου που βρίσκονται σε ένα εξυπηρετητή ταχυδρομείου. Τυπικά, τα μηνύματα μένουν αποθηκευμένα στον εξυπηρετητή αντί να μεταφορτώνονται στον πρόγραμμα λήψης email του πελάτη.

  Δείτε Επίσης: Post Office Protocol Version 3.

Internet Printing Protocol
(IPP)
Internet Protocol
(IP)

  Το πρωτόκολλο μετάδοσης πακέτων, το οποίο αποτελεί το βασικό πρωτόκολλο στο Internet. Αναπτύχθηκε αρχικά στο τμήμα Αμύνης των ΗΠΑ και αποτελεί ένα ιδιαίτερα σημαντικό κομμάτι του πρωτοκόλλου TCP/IP. Χωρίς το πρωτόκολλο αυτό, το Internet δεν θα είχε εξελιχθεί σε αυτό που είναι σήμερα. Για περισσότερες πληροφορίες, δείτε το RFC 791.

Internet Service Provider
(ISP)

  Μια εταιρία που παρέχει υπηρεσίες πρόσβασης στο Internet.

# K

KAME

  Ο Ιαπωνικός όρος για τη «χελώνα». Ο όρος KAME χρησιμοποιείται στους κύκλους της πληροφορικής για αναφορά στο KAME Project, το οποίο εργάζεται προς μια υλοποίηση του IPv6.

KDC

  Δείτε: Key Distribution Center

KLD

  Δείτε: Kernel ld(1)

KSE

  Δείτε: Kernel Scheduler Entities

KVA

  Δείτε: Kernel Virtual Address

Kbps

  Δείτε: Kilo Bits Per Second

Kernel ld(1)
(KLD)

  Μια μέθοδος δυναμικής φόρτωσης λειτουργικότητας στον πυρήνα του FreeBSD χωρίς να χρειάζεται επανεκκίνηση του συστήματος.

Kernel Scheduler Entities
(KSE)

  Ένας μηχανισμός του πυρήνα για υποστήριξη πολυνηματικής επεξεργασίας. Δείτε τη σελίδα της ομάδας εργασίας των KSE για περισσότερες λεπτομέρειες.

Kernel Virtual Address
(KVA)
Key Distribution Center
(KDC)
Kilo Bits Per Second
(Kbps)

  Χρησιμοποιείται για τη μέτρηση του εύρους ζώνης (την ποσότητα των δεδομένων που περνάει από κάποιο συγκεκριμένο σημείο σε ένα καθορισμένο χρονικό διάστημα). Εναλλακτικά προθέματα για το Kilo περιλαμβάνουν τα Mega, Giga, Tera, κ.ο.κ.

# L

LAN

  Δείτε: Local Area Network

LOR

  Δείτε: Lock Order Reversal

LPD

  Δείτε: Line Printer Daemon

Line Printer Daemon
(LPD)
Local Area Network
(LAN)

  Δίκτυο που χρησιμοποιείται σε μια τοπική περιοχή, π.χ. γραφείο, σπίτι κ.ο.κ.

Lock Order Reversal
(LOR)

  Ο πυρήνας του FreeBSD χρησιμοποιεί ένα αριθμό από resource locks για να διαχειρίζεται την πρόσβαση στις διάφορες πηγές του. Ένας μηχανισμός διάγνωσης προβλημάτων με αυτά τα locks, ο οποίος λέγεται witness(4), περιλαμβάνεται στους πειραματικούς πυρήνες (αλλά αφαιρείται από τους πυρήνες των σταθερών εκδόσεων) κι ελέγχει κατά την ώρα λειτουργίας του πυρήνα την πιθανότητα προβλημάτων deadlock. (Ο μηχανισμός witness(4) είναι βασικά αρκετά συντηρητικός στους ελέγχους που κάνει, οπότε είναι πιθανόν κάποια από τα διαγνωστικά μηνύματά του να είναι υπερβολικά.) Ένα διαγνωστικό μήνυμα από το μηχανισμό αυτό σημαίνει ότι «αν είστε αρκετά άτυχοι, ένα deadlock μπορεί να συμβεί στο σημείο αυτό».

  Τα πραγματικά LOR, συνήθως, διορθώνονται γρήγορα, οπότε να ελέγχετε τη http://lists.FreeBSD.org/mailman/listinfo/freebsd-current και τη σελίδα των LOR που είναι γνωστά μέχρι σήμερα πριν στείλετε μήνυμα σε κάποια από τις λίστες ηλεκτρονικού ταχυδρομείου.

# M

MAC

  Δείτε: Mandatory Access Control

MADT

  Δείτε: Multiple APIC Description Table

MFC

  Δείτε: Merge From Current

MFP4

  Δείτε: Merge From Perforce

MFS

  Δείτε: Merge From Stable

MIT

  Δείτε: Massachusetts Institute of Technology

MLS

  Δείτε: Multi-Level Security

MOTD

  Δείτε: Message Of The Day

MTA

  Δείτε: Mail Transfer Agent

MUA

  Δείτε: Mail User Agent

Mail Transfer Agent
(MTA)

  Μια εφαρμογή που χρησιμοποιείται για την μεταφορά email. Κατά παράδοση, το MTA αποτελούσε τμήμα του βασικού συστήματος του BSD. Σήμερα, το sendmail περιλαμβάνεται στο βασικό σύστημα αλλά υπάρχουν και πολλά άλλα MTAs, όπως τα postfix, qmail και Exim.

Mail User Agent
(MUA)

  Μια εφαρμογή για τη διαχείριση, ανάγνωση μηνυμάτων ηλεκτρονικής αλληλογραφίας και την αποστολή απαντήσεων σε αυτά.

Mandatory Access Control
(MAC)
Massachusetts Institute of Technology
(MIT)
Merge From Current
(MFC)

  Η συγχώνευση ή μεταφορά ενός χαρακτηριστικού ή μιας διόρθωσης από τον κλάδο ανάπτυξης -CURRENT σε ένα άλλο κλάδο (συνήθως ένα από τους κλάδους -STABLE).

Merge From Perforce
(MFP4)

  Η συγχώνευση ή μεταφορά ενός χαρακτηριστικού ή μιας διόρθωσης από το αποθετήριο Perforce στον κλάδο ανάπτυξης -CURRENT.

  Δείτε Επίσης: Perforce.

Merge From Stable
(MFS)

  Η φυσιολογική διαδικασία ανάπτυξης του FreeBSD βασίζεται στο ότι κάθε αλλαγή γίνεται πρώτα στο -CURRENT branch για να δοκιμαστεί πριν ενσωματωθεί στο -STABLE. Μόνο σε πολύ ειδικές περιπτώσεις γίνεται κάποια αλλαγή πρώτα στο -STABLE και μετά στο -CURRENT.

  Ο ίδιος όρος χρησιμοποιείται όταν μια αλλαγή μεταφέρεται από το -STABLE branch σε κάποιο από τα security branches.

  Δείτε Επίσης: Merge From Current.

Message Of The Day
(MOTD)

  Ένα μήνυμα το οποίο εμφανίζεται συνήθως κατά τη διαδικασία εισόδου και χρησιμοποιείται συχνά για τη διανομή πληροφοριών στους χρήστες του συστήματος.

Multi-Level Security
(MLS)
Multiple APIC Description Table
(MADT)

# N

NAT

  Δείτε: Network Address Translation

NDISulator

  Δείτε: Project Evil

NFS

  Δείτε: Network File System

NTFS

  Δείτε: New Technology File System

NTP

  Δείτε: Network Time Protocol

Network Address Translation
(NAT)

  Μια τεχνική κατά την οποία τα πακέτα IP μεταβάλλονται κατά την έξοδο τους από μια πύλη δικτύου (gateway), επιτρέποντας έτσι σε πολλά μηχανήματα που βρίσκονται πίσω από την πύλη να μοιράζονται μια κοινή εξωτερική διεύθυνση IP.

Network File System
(NFS)
New Technology File System
(NTFS)

  Ένα σύστημα αρχείων που αναπτύχθηκε από τη Microsoft και διανέμεται με τα λειτουργικά τύπου «New Technology», π.χ. τα Windows® 2000, Windows NT® και Windows XP.

Network Time Protocol
(NTP)

  Ένας τρόπος συγχρονισμού του ρολογιού πραγματικού χρόνου μέσω δικτύου.

# O

OBE

  Δείτε: Overtaken By Events

ODMR

  Δείτε: On-Demand Mail Relay

OS

  Δείτε: Operating System

On-Demand Mail Relay
(ODMR)
Operating System
(OS)

  Ένα σύνολο προγραμμάτων, βιβλιοθηκών και εργαλείων τα οποία παρέχουν πρόσβαση στους πόρους υλικού του υπολογιστή. Τα σημερινά λειτουργικά συστήματα κυμαίνονται από απλοϊκές υλοποιήσεις με δυνατότητα εκτέλεσης ενός μόνο προγράμματος κάθε φορά και με δυνατότητα πρόσβασης σε μια μόνο συσκευή, ως και συστήματα που υποστηρίζουν πολλαπλά προγράμματα και χρήστες με δυνατότητα εξυπηρέτησης χιλιάδων χρηστών κάθε στιγμή. Κάθε χρήστης μπορεί να εκτελεί δεκάδες διαφορετικές εφαρμογές.

Overtaken By Events
(OBE)

  Χρησιμοποιείται για να περιγράψει μια προτεινόμενη αλλαγή (όπως μια Αναφορά Προβλήματος ή μια αίτηση για κάποιο νέο χαρακτηριστικό) που δεν ισχύει πλέον ή δεν έχει αξία λόγω κάποιας πρόσφατης αλλαγής στο FreeBSD, αλλαγές σε κάποιο πρότυπο, επειδή το σχετικό υλικό θεωρείται πλέον ξεπερασμένο, κλπ.

# P

p4

  Δείτε: Perforce

PAE

  Δείτε: Physical Address Extensions

PAM

  Δείτε: Pluggable Authentication Modules

PAP

  Δείτε: Password Authentication Protocol

PC

  Δείτε: Personal Computer

PCNSFD

  Δείτε: Personal Computer Network File System Daemon

PDF

  Δείτε: Portable Document Format

PID

  Δείτε: Process ID

POLA

  Δείτε: Principle Of Least Astonishment

POP

  Δείτε: Post Office Protocol

POP3

  Δείτε: Post Office Protocol Version 3

PPD

  Δείτε: PostScript Printer Description

PPP

  Δείτε: Point-to-Point Protocol

PPPoA

  Δείτε: PPP over ATM

PPPoE

  Δείτε: PPP over Ethernet

PPP over ATM
(PPPoA)
PPP over Ethernet
(PPPoE)
PR

  Δείτε: Problem Report

PXE

  Δείτε: Preboot eXecution Environment

Password Authentication Protocol
(PAP)
Perforce

  Ένα σύστημα ελέγχου εκδόσεων το οποίο γράφεται από την Perforce Software και το οποίο είναι πιο προχωρημένο από το CVS. Αν και δεν είναι ανοικτού κώδικα, η χρήση του είναι ελεύθερη σε έργα ανοικτού κώδικα όπως το FreeBSD.

  Κάποια μέλη της ομάδας ανάπτυξης του FreeBSD χρησιμοποιούν ένα αποθετήριο Perforce ως πειραματική περιοχή για κώδικα που θεωρείται ιδιαίτερα πειραματικός ακόμα και για τον κλάδο -CURRENT.

Personal Computer
(PC)
Personal Computer Network File System Daemon
(PCNFSD)
Physical Address Extensions
(PAE)

  Μια μέθοδος για ενεργοποίηση πρόσβασης μέχρι και σε 64 GB RAM σε συστήματα τα οποία διαθέτουν μόνο 32 bit περιοχή διευθύνσεων (διαφορετικά θα περιορίζονταν σε 4 GB χωρίς PAE).

Pluggable Authentication Modules
(PAM)
Point-to-Point Protocol
(PPP)
Pointy Hat

  Ένα μυθικό σχεδόν καπέλο, που μοιάζει πολύ με ένα `dunce cap`, το οποίο χαρίζεται στα μέλη της ομάδας ανάπτυξης του FreeBSD όταν δημιουργούν προβλήματα με τη μεταγλώττιση του FreeBSD, όταν κάνουν αλλαγές που δεν χρειάζονται, ή γενικά σε οποιαδήποτε περίπτωση προκαλούν προβλήματα στον κώδικα. Γενικά, όλα τα μέλη της ομάδας ανάπτυξης που κάνουν πραγματικά δουλειά μαζεύουν σχετικά σύντομα μια μεγάλη συλλογή από αυτά τα καπελάκια. Η χρήση του όρου είναι (σχεδόν πάντοτε) χιουμοριστική.

Portable Document Format
(PDF)
Post Office Protocol
(POP)

  Δείτε Επίσης: Post Office Protocol Version 3.

Post Office Protocol Version 3
(POP3)

  Ένα πρωτόκολλο για πρόσβαση των μηνυμάτων σε ένα εξυπηρετητή ταχυδρομείου. Στο πρωτόκολλο αυτό, τα μηνύματα μεταφορτώνονται από τον εξυπηρετητή στον πελάτη, αντί να παραμένουν στον εξυπηρετητή.

  Δείτε Επίσης: Internet Message Access Protocol.

PostScript Printer Description
(PPD)
Preboot eXecution Environment
(PXE)
Principle Of Least Astonishment
(POLA)

  Καθώς αναπτύσσεται το FreeBSD οι αλλαγές που είναι ορατές στον τελικό χρήστη πρέπει να προκαλούν όσο το δυνατόν μικρότερες και λιγότερες εκπλήξεις. Για παράδειγμα, η άσκοπη μετονομασία μεταβλητών που επηρεάζουν την έναρξη του συστήματος στο αρχείο `/etc/defaults/rc.conf` θεωρείται παραβίαση του POLA. Τα μέλη της ομάδας ανάπτυξης έχουν κατά νου τους το POLA όταν κάνουν αλλαγές στο σύστημα οι οποίες επηρεάζουν τον τελικό χρήστη.

Problem Report
(PR)

  Μια περιγραφή κάποιου είδους προβλήματος το οποίο βρέθηκε στον πηγαίο κώδικα ή στην τεκμηρίωση του FreeBSD. Δείτε το άρθρο Γράφοντας Αναφορές Προβλημάτων για το FreeBSD.

Process ID
(PID)

  Ένας αριθμός που αναγνωρίζει με μοναδικό τρόπο μια διεργασία του συστήματος και μας επιτρέπει να δράσουμε σε αυτή.

Project Evil

  Ο πραγματικός τίτλος του NDISulator που έγραψε ο Bill Paul, ο οποίος το ονόμασε έτσι για να δείξει πόσο απαίσιο είναι (από φιλοσοφικής άποψης) να υπάρχει η ανάγκη για κάτι τέτοιο. Το NDISulator είναι ένα ειδικό άρθρωμα συμβατότητας το οποίο επιτρέπει σε οδηγούς συσκευών δικτύου τύπου Microsoft Windows™ NDIS miniport να χρησιμοποιηθούν στο FreeBSD/i386. Αυτός είναι συνήθως ο μόνος τρόπος να χρησιμοποιηθούν κάρτες δικτύου των οποίων οι οδηγοί δεν είναι διαθέσιμοι σε μορφή ελεύθερου ή ανοιχτού λογισμικού. Δείτε και το αρχείο `src/sys/compat/ndis/subr_ndis.c` για περισσότερες λεπτομέρειες.

# R

RA

  Δείτε: Router Advertisement

RAID

  Δείτε: Redundant Array of Inexpensive Disks

RAM

  Δείτε: Random Access Memory

RD

  Δείτε: Received Data

RFC

  Δείτε: Request For Comments

RISC

  Δείτε: Reduced Instruction Set Computer

RPC

  Δείτε: Remote Procedure Call

RS232C

  Δείτε: Recommended Standard 232C

RTS

  Δείτε: Request To Send

Random Access Memory
(RAM)
Revision Control System
(RCS)

  To Revision Control System (RCS) είναι ένα από τα παλιότερα συστήματα που υλοποιούν «έλεγχο εκδόσεων» για απλά αρχεία. Επιτρέπει την αποθήκευση, ανάκτηση, αρχειοθέτηση, καταγραφή, αναγνώριση και συγχώνευση πολλαπλών εκδόσεων για κάθε αρχείο. Το RCS αποτελείται από πολλά μικρά εργαλεία που συνεργάζονται μεταξύ τους. Δεν διαθέτει ορισμένα από τα χαρακτηριστικά που παρέχονται από πιο μοντέρνα συστήματα ελέγχου εκδόσεων, αλλά είναι πολύ εύκολο στην εγκατάσταση και ρύθμιση και πολύ απλό στη χρήση για μικρό αριθμό ελεγχόμενων αρχείων. Το RCS διατίθεται πρακτικά για κάθε λειτουργικό που βασίζεται στις αρχές λειτουργίας του UNIX.

  Δείτε Επίσης: Concurrent Versions System, Subversion.

Received Data
(RD)

  Ένα καλώδιο ή ακροδέκτης του RS232C στο οποίο γίνεται λήψη δεδομένων.

  Δείτε Επίσης: Transmitted Data.

Recommended Standard 232C
(RS232C)

  Ένα πρότυπο για επικοινωνία μεταξύ σειριακών συσκευών.

Reduced Instruction Set Computer
(RISC)

  Μια προσέγγιση στη σχεδίαση επεξεργαστών που απλοποιεί το είδος των λειτουργιών που μπορεί να εκτελέσει το υλικό ώστε να να είναι κατά το δυνατόν γενικού σκοπού. Αυτό οδηγεί σε χαμηλότερη κατανάλωση ενέργειας, χρησιμοποιεί λιγότερους ημιαγωγούς και σε ορισμένες περιπτώσεις επιτυγχάνει καλύτερη απόδοση και αυξημένη πυκνότητα κώδικα. Παραδείγματα επεξεργαστών RISC περιλαμβάνουν τους Alpha, SPARC®, ARM® και PowerPC®.

Redundant Array of Inexpensive Disks
(RAID)
Remote Procedure Call
(RPC)
repocopy

  Δείτε: Repository Copy

Repository Copy

  Απευθείας αντιγραφή αρχείων μέσα σε ένα αποθετήριο CVS.

  Χωρίς τη διαδικασία του repocopy, αν ένα αρχείο χρειάζεται να αντιγραφεί ή να μεταφερθεί σε ένα άλλο σημείο μέσα στο αποθετήριο, ο committer θα πρέπει να εκτελέσει την εντολή `cvs add` για να τοποθετήσει το αρχείο στην νέα του θέση και έπειτα την εντολή `cvs rm` στο παλιό αρχείο για να το διαγράψει.

  Το μειονέκτημα αυτής της μεθόδου είναι ότι δεν αντιγράφεται το ιστορικό (οι καταχωρήσεις στο αρχείο καταγραφής του CVS) στη νέα θέση. Καθώς το FreeBSD Project θεωρεί πολύ χρήσιμες αυτές τις πληροφορίες, γίνεται συχνά χρήση της διαδικασίας repocopy. Κατά τη διαδικασία αυτή, ο διαχειριστής του αποθετηρίου αντιγράφει τα αρχεία απευθείας στη νέα θέση του αποθετηρίου, αντί να χρησιμοποιήσει το πρόγραμμα cvs(1).

Request For Comments
(RFC)

  Ένα σύνολο εγγράφων που περιγράφουν τα πρότυπα, τα πρωτόκολλα και τις λοιπές διεργασίες που διέπουν τη λειτουργία του Internet. Δείτε το www.rfc-editor.org.

  Χρησιμοποιείται επίσης ως γενικός όρος όταν κάποιος προτείνει μια αλλαγή και περιμένει σχόλια σχετικά με αυτή.

Request To Send
(RTS)

  Ένα σήμα στο RS232C που ζητάει από το απομακρυσμένο σύστημα να συνεχίσει τη μετάδοση των δεδομένων.

  Δείτε Επίσης: Clear To Send.

Router Advertisement
(RA)

# S

SCI

  Δείτε: System Control Interrupt

SCSI

  Δείτε: Small Computer System Interface

SG

  Δείτε: Signal Ground

SMB

  Δείτε: Server Message Block

SMP

  Δείτε: Symmetric MultiProcessor

SMTP

  Δείτε: Simple Mail Transfer Protocol

SMTP AUTH

  Δείτε: SMTP Authentication

SSH

  Δείτε: Secure Shell

STR

  Δείτε: Suspend To RAM

SVN

  Δείτε: Subversion

SMTP Authentication
(SMTP AUTH)
Server Message Block
(SMB)
Signal Ground
(SG)

  Ένας ακροδέκτης ή καλώδιο του RS232 που αποτελεί πηγή αναφοράς για τη γείωση του μεταδιδόμενου σήματος.

Simple Mail Transfer Protocol
(SMTP)
Secure Shell
(SSH)
Small Computer System Interface
(SCSI)
Subversion
(SVN)

  Το Subversion είναι ένα σύστημα ελέγχου εκδόσεων, παρόμοιο με το CVS αλλά με πιο προχωρημένες δυνατότητες.

  Δείτε Επίσης: Concurrent Versions System.

Suspend To RAM
(STR)
Symmetric MultiProcessor
(SMP)
System Control Interrupt
(SCI)

# T

TCP

  Δείτε: Transmission Control Protocol

TCP/IP

  Δείτε: Transmission Control Protocol/Internet Protocol

TD

  Δείτε: Transmitted Data

TFTP

  Δείτε: Trivial FTP

TGT

  Δείτε: Ticket-Granting Ticket

TSC

  Δείτε: Time Stamp Counter

Ticket-Granting Ticket
(TGT)
Time Stamp Counter
(TSC)

  Πρόκειται για ένα ενσωματωμένο μετρητή απόδοσης στους μοντέρνους επεξεργαστές Pentium®, ο οποίος απαριθμεί τους παλμούς του βασικού ρολογιού συστήματος.

Transmission Control Protocol
(TCP)

  Ένα πρωτόκολλο που βρίσκεται πάνω από το (για παράδειγμα) IP και εξασφαλίζει ότι τα πακέτα θα μεταδοθούν αξιόπιστα και στη σωστή σειρά.

Transmission Control Protocol/Internet Protocol
(TCP/IP)

  Ο όρος χαρακτηρίζει το συνδυασμό του TCP πρωτοκόλλου, καθώς εκτελείται πάνω από το πρωτόκολλο IP. Το Internet κατά κύριο λόγο χρησιμοποιεί το TCP/IP.

Transmitted Data
(TD)

  Ένας ακροδέκτης ή καλώδιο του RS232C μέσω του οποίου γίνεται μετάδοση δεδομένων.

  Δείτε Επίσης: Received Data.

Trivial FTP
(TFTP)

# U

UDP

  Δείτε: User Datagram Protocol

UFS1

  Δείτε: Unix File System Version 1

UFS2

  Δείτε: Unix File System Version 2

UID

  Δείτε: User ID

URL

  Δείτε: Uniform Resource Locator

USB

  Δείτε: Universal Serial Bus

Uniform Resource Locator
(URL)

  Μια μέθοδος για την εύρεση ενός πόρου (όπως π.χ. ενός εγγράφου) στο Internet, καθώς και ένα μέσο για την αναγνώριση του με μοναδικό τρόπο.

Unix File System Version 1
(UFS1)

  Το πρωταρχικό σύστημα αρχείων του UNIX, γνωστό επίσης και ως Berkeley Fast File System.

Unix File System Version 2
(UFS2)

  Μια επέκταση του UFS1, η οποία πρωτοεμφανίστηκε στο FreeBSD 5-CURRENT. Το UFS2 προσθέτει δείκτες μπλοκ 64 bit περνώντας έτσι το φράγμα του 1Τ. Διαθέτει ακόμα υποστήριξη εκτεταμένων αρχείων και άλλα προηγμένα χαρακτηριστικά.

Universal Serial Bus
(USB)

  Ένα πρότυπο υλικού που χρησιμοποιείται για την διασύνδεση μεγάλου πλήθους περιφερειακών υπολογιστών, χρησιμοποιώντας μια τυποποιημένη διεπαφή.

User ID
(UID)

  Ένας μοναδικός αριθμός που ανατίθεται σε κάθε χρήστη ενός υπολογιστή και χρησιμοποιείται για την αναγνώριση των πόρων και των δικαιωμάτων που έχουν εκχωρηθεί σε αυτόν.

User Datagram Protocol
(UDP)

  Ένα απλό και μη αξιόπιστο πρωτόκολλο που χρησιμοποιείται για την ανταλλαγή δεδομένων σε ένα δίκτυο TCP/IP. Το UDP δεν παρέχει έλεγχο και διόρθωση λαθών όπως το TCP.

# V

VPN

  Δείτε: Virtual Private Network

Virtual Private Network
(VPN)

  Μια μέθοδος που χρησιμοποιεί ένα δημόσιο δίκτυο επικοινωνίας (όπως το Internet), για να παρέχει απομακρυσμένη πρόσβαση σε ένα τοπικό δίκτυο, όπως το LAN μιας επιχείρησης.

Προηγ | Αρχή | Επόμενο
Μέλη της Ομάδας Ανάπτυξης |  | Κορωνίδα

Αυτό το κείμενο, και άλλα κείμενα, μπορεί να βρεθεί στο ftp://ftp.FreeBSD.org/pub/FreeBSD/doc/.

Για ερωτήσεις σχετικά με το FreeBSD, διαβάστε την τεκμηρίωση πριν να επικοινωνήσετε με την <questions@FreeBSD.org>.
Για ερωτήσεις σχετικά με αυτή την τεκμηρίωση, στείλτε e-mail στην <doc@FreeBSD.org>.